Rikunarita-ORG/Wikinium huggingface dataset:
# Nuklearni rat

Interkontinentalni balistički projektil Titan II koji je nosio bojevu glavu W53 snage 9 Mt , jedno od najjačih nuklearnih oružja u arsenalu SAD za vrijeme hladnog rata.

|  |
| --- |
| **Rat** |
| Vojna historija
 |
| Ere
 |
| Prahistorija · Antika · Srednji vijek Barut · Industrija · Moderna
 |
| Ratište
 |
| Informacije · Kopno · More · Svemir · Zrak
 |
| Bojišta
 |
| Arktik · Cyberspace · Džungla Grad · Pustinja · Planina
 |
| Oružja
 |
| Artiljerija · Biološki rat · Konjica ·Kemijski Elektronski · Pješadija · Mehanizirani · Nuklearni Oklopni · Podmornice· Specijalni Radiološki · Skije
 |
| Taktike
 |
|
Amfibijska · Asimetrična · Fortifikacija · Gerila Invazija · Iscrpljivanje · Konjička · Konvencionalno Manevar · Nekonvencionalna ·Opsada ·Prsa u prsa Sadejstvo · Rovovska · Totalna

 |
| Strategija
 |
|
Ekonomska · Strategija · Operatika

 |
| Organizacija
 |
|
Lanac komandiranja · Formacije Činovi · Jedinice

 |
| Logistika
 |
|
Oprema · Materijal · Linija snabdijevanja

 |
| Pravo
 |
|
Vojni sud · Ratni zakoni · Okupacija Tribunal · Ratni zločin

 |
| Vlada i politika
 |
|
Regrutiranje · Coup d'état Vojna diktatura · Ratno stanje Militarizam · Vojna vlada

 |
| Vojne studije
 |
|
Vojna akademija · Vojna nauka Polemologija · Filozofija rata Mirovne i studije konflikta

 |
| Popisi
 |
| Autori · Bitke · Građanski ratovi Komandanti · Invazije · Operacije Opsade · Prepadi · Taktike · Teoretičari Ratovi · Ratni zločini · Ratni zločinci Oružja · Pisci
 |

**Nuklearni** ili **atomski rat** je rat u kome se koristi nuklearno oružje. U cijelopj historiji nuklearnog oružja, ono je korišteno samo dva puta u doba rata (v. atomski napad na Hiroshimu i Nagasaki), i to samo od jedne zaraćene strane, Sjedinjenih Država. Danas se pod tim izrazom smatra i svaki oružani sukob u kome su zaraćene strane opremljene nuklearnim oružjem.

## Vanjske veze

* *The Effects of Nuclear War* Arhivirano 2007-01-21 na Wayback Machine-u (1979) – handbook produced by the United States Office of Technology Assessment (hosted by the Federation of American Scientists)
* *Nuclear War Survival Skills* (1979/1987) – handbook produced by Oak Ridge National Laboratory (use menu at left to navigate)
* Nuclear News at HavenWorks.com
* 20 Mishaps That Might Have Started Accidental Nuclear War Arhivirano 2007-03-03 na Wayback Machine-u by Alan F. Philips, M.D.
* US Doctrine for Joint Nuclear Operations
* Nuclear Files.org Arhivirano 2013-03-29 na Wayback Machine-u Interactive Timeline of the Nuclear Age
* Iranian Nuclear Timeline Arhivirano 2006-10-18 na Wayback Machine-u
* DeVolpi, Alexander, Vladimir E. Minkov, Vadim A. Simonenko, and George S. Stanford. 2004. *Nuclear Shadowboxing: Contemporary Threats from Cold War Weaponry*, Vols. 1 and 2. Fidlar Doubleday.
# Oceanija (1984)

Oceanija označena ružičasto
**Oceanija** ili **Okeanija** (engleski: *Oceania*) je jedna od tri fiktivne svjetske supersile u Orwellovom romanu *1984*, jedina u kojoj se odvija radnja. Njena teritorija se sastoji od obiju Amerika (Sjeverne i Južne), Britanskog Otočja, južnog dijela Afrike, Australije i Novog Zelanda. Njome vlada totalitarni režim na čelu sa partijom Ingsoc. Država je u stalnom ratu s jednom ili obje suparničke supersile - Eurazijom i Istazijom - pri čemu iz ruke u ruku prelaze dijelovi Afrike, Indije, Indonezije i pacifičkih otoka.

Na temelju navoda u knjizi Goldsteinovoj knjizi Oceanija je nastala u 1950-ih kada su SAD anektirale Britanski Imperij i države Latinske Amerike. Službeni jezik, odnosno lingua franca je engleski, odnosno njegov posebni oblik poznat kao Novogovor (engleski: *Newspeak*).
# Šira partija

**Spoljna**, **Vanjska** ili **Šira partija** (engleski: *Outer Party*) predstavlja najširi i najbrojniji segment članstva fiktivne vladajuće stranke (Partije) u Orwellovom romanu 1984. Protagonist Winston Smith, kao i većina s likova s kojima komunicira u romanu, su članovi Vanjske partije.

Prema navodima Goldsteinove knjige romanu, Vanjska partija predstavlja srednja klasu u državi Oceaniji i čini oko 13 % stanovništva. U romanu su njeni pripadnici prikazani kao službenici i namještenici koji obavljaju većinu tehničkih i upravnih poslovima u državnim ministarstvima, a od ostatka društva se razlikuju po tome što nose plave kombinezone.

U oceanijskom društvu vlada stroga klasna stratifikacija te pripadnici Vanjske partije žive u naseljima i gradskim četvrtima gdje pripadnicima niže klase, odnosno prolova, nije dozvoljen pristup bez prijeke potrebe ili dobrog objašnjenja. Obično žive u malim, skučenim stanovima, u kojima su prisiljeni stalno držati upaljenima teleekrane. Također su izloženi oskudici, odnosno stalnom nedostatku svega osim hrane i najnužnijih potrepština. Roman sugerira da su članovi Vanjske partije, usprkos nominalno višeg statusa, zapravo u najgorem položaju, jer su dužni poštovati stroga pravila vezana uz članove Partije te izloženi stalnom nadzoru Policije misli te riziku da budu uklonjeni ako se previše "ističu".
# Dnevnik

*Za ostale upotrebe, pogledajte Dnevnik (razvrstavanje).*

**Dnevnik** ili **žurnal** je knjiga ili bilježnica za upisivanje diskretnih tekstova aranžiranih prema datumu koji obavještavaju o događajima tokom dana. Pod time se podrazumijeva i zbirka takvih zapisa koja kasnije može biti izdana kao književno djelo. Najpoznatiji je dnevnik Ane Frank. Dnevnici koji se snimaju kamerom nazivaju se video-dnevnici.

## Povezano

* Blog

## Vanjske veze

* The Diary Junction - links for over 500 literary and historical diarists.
* Journaling Tips - How to start and maintain a journal. Arhivirano 2008-01-10 na Wayback Machine-u
* Journal Writing and Adult Learning. Arhivirano 2007-12-31 na Wayback Machine-u - Link from the ERIC Clearinghouse on Adult Career and Vocational Education.
# Historijski revizionizam

**Historijski revizionizam** je reinterpretacija ortodoksnih pogleda na dokaze, motive i proces odlučivanja koji obuhvataju pojedine historijske događaje. Revizionista pretpostavlja da interpretacija određenog historijskog događaja ili perioda, koju za ispravnu prihvata većina istraživača, treba da bude značajno izmenjena.

Važnost historijskog revizionizma je sažeto opisao američki historičar James M. McPherson sledećim rečima:

> Istorija je koninuiran dijalog između sadašnjosti i prošlosti. Interpretacije prošlosti se menjaju u odgovoru na nove dokaze, nova pitanja koja postavljaju dokazi, nove perspektive stečene prolaskom vremena. Ne postoji jedna, večna i nepromenljiva istina o događajima iz prošlosti i njihovom značenju. Revizionizam čini vitalnom i smislenom beskrajnu odiseju istoričara usmerenu ka razumevanju prošlosti.
>
>

## Razlozi za reviziju historije

Najopćenitiji razlozi za pojavu historijskog revizionizma, odnosno novo tumačenje historijskih događaja i procesa, se mogu sažeti na:

1. pristup novim podacima, najčešće u obliku državnih arhiva sa kojih je protekom vremena skinuta oznaka "državne tajne", a koji daju potpuno novu perspektivu, odnosno nova objašnjenja za određene događaje o kojima je postojalo uvriježeno mišljenje ili konsenzus;
2. nova naučna dostignuća, prije svega iz područja prirodnih ili forenzičkih nauka, koji daju brojne nove podatke odnosno alate za određivanje starosti (datiranje), porijekla i drugih osobina ljudskih ostataka ili arheoloških artefakata;
3. promjene političkih okolnosti koje su nalagale da se historija tumači na jedan, odnosno priječile da se tumači na drugi način, odnosno novi kulturni i politički trendovi sa kojima se dotadašnja historija ili njeno tumačenje trebaju "uskladiti"

Upravo je politički kontekst, odnosno eksplicitni ili pretpostavljeni politički motiv za reviziju historije jedan od razloga zbog čega izraz "historijski revizionizam" često ima negativne konotacije. Tome je prilično doprinijela historiografija u drugoj polovici 20. vijeka, odnosno nastojanja pojedinih historičara da ne samo objasne, nego i opravdaju i rehabilitraju gubitničku stranu u drugom svjetskom ratu. Zbog toga se često izraz "historijski revizionizam" miješa sa "negacionizmom" ili poricanjem genocida, odnosno tvrdnjama da se neki "problematični" događaji koji se smatraju dijelom historije jednostavno nisu dogodili.

## Povezano

* Afrocentrizam
* Crna legenda
* Evropski građanski rat
# Julia (1984)

| Julia
 |
| --- |
| Lik iz serijala **1984** |
| Debi | {{{prvo}}} |
| Autor(i) | George Orwell |
| Detalji
 |
| Spol | žena |
| Zanimanje | mehaničar |
| Obitelj | {{{porodica}}}  |
| Bračni drug(ovi) | {{{supruga}}}  |

**Julia** (fonetski: **Džulija**) je lik iz Orwellovog romana *1984*. Predstavlja mehaničarku zaposlenu u Ministarstvu istine fiktivne države Oceanije, te je, kao i svi uposlenici članica Šire partije. Prema navodima romana, rođena je godine 1958. Prikazana je kao osoba koja fanatično služi Partiji i režimu, ali pod time samo krije buntovnu narav koja se odražava kroz promiskuitet, odnosno seksualnu aktivnost koja je članovima Partije najstrože zabranjena. Protagonist Winston Smith s njome započinje ljubavnu vezu i njih dvoje stupaju u kontakt s O'Brienom, članom Uže partije za koga vjeruju da pripada Bratstvu, odnosno pokretu otpora protiv vladajućeg režima. Veza Winstona i Julije završava tragično kada ih oboje uhapsi Policija misli te izloži strahovitom mučenju tokom koga su prisiljeni ne samo izdati jedno drugo, nego se i odreći jedno drugog.

Juliji je posvećena *Julia*, pjesma grupe *Eurythmics* s albuma *1984 (For the Love of Big Brother*, koji je služio kao soundtrack filma filmske adaptacije iz 1984.

## Portreti

* "1984", TV-drama iz antologije *Studio One* (1953): Norma Crane
* *Nineteen Eighty-Four*, TV-drama u produkciji BBC-ja 1954: Yvonne Mitchell
* *1984*, filmska adaptacija Michaela Andersona 1956: Jan Sterling
* "The World of George Orwell: 1984", britanska TV-drama iz antologije *Theatre 625* 1965: Jane Merrow
* *Nineteen Eighty-Four*, filmska adaptacija Michaela Radforda 1984: Suzanna Hamilton

## Izvore

Opće reference
1. Orwell, George (8. 6. 1949.). *Nineteen Eighty-Four*. Various; Secker and Warburg (first edition). str. 326. ISBN 978-0-141-18776-1.

Napomene
# O'Brien (1984)

**O'Brien** je lik u Orwellovom romanu *1984*, prikazan kao pripadnik Uže partije koja vlada fiktivnom državom Oceanijom. Protagonist Winston Smith, pripadnik Šire partije koji duboko u sebi prezire režim, pretpostavlja kako i O'Brien osjeća isto. Nakon određenog vremena O'Brien stupa u kontakt sa Smithom i za sebe tvrdi da je član tajnog Bratstva koje namjerava svrgnuti Partiju. Međutim, kasnije se ispostavlja da je on u stvari agent provokator i operativac Policije misli koji nastoji "upecati" potencijalne pobunjenike, a potom ih u zgradi Ministarstva ljubavi podvrgava strahovitom mučenju kako bi od njih ishodio priznanja.

O'Brien je jedini lik u romanu koji pripada Užoj partiji, i scene koje se odvijaju u njegovom stanu su jedine koje pružaju uvid u životni stil vladajuće elite koji odražava luksuz i relativno blagostanje u odnosu na ostale društvene slojeve. O'Brienu je dozvoljeno isključivati sveprisutne teleekrane, svoje goste može ponuditi kvalitetnim cigaretama i vinom, a također posjeduje i osobnog slugu, čiji izgled sugerira da je riječ o eurazijskom ratnom zarobljeniku.

Za O'Briena je također karakteristično da u završnom dijelu romana s brutalnom iskrenošću iskazuje istinski svjetonazor vladajuće elite, odnosno spoznaju da vlast drži ne zbog nekakvih "uzvišenih ciljeva" nego zbog vlasti same.

O'Brienu se u romanu se ne spominje osobno ime, a ne postoje nikakvi podaci o porijeklu osim prezimena koje sugerira irske korijene.

Vjeruje se da je Orwellu kao model za lik O'Briena poslužio lik sovjetskog isljednika Gletkina u znamenitom Koestlerovom romanu *Pomračenje u podne* iz 1940. godine, odnosno Brendan Bracken, irski bankar koji je za vrijeme drugog svjetskog rata kao ministar informacija bio Orwellov pretpostavljeni.

## Portreti

O'Brien se pojavljuje kao lik u nekoliko filmskih i televizijskih adaptacija Orwellovog djela; u svima pod istim imenom, kao i u romanu. Jedini izuzetak je filmska verzija iz 1956. gdje nosi ime "O'Connor" i gdje ga tumači Michael Redgrave; vjeruje se da je razlog za preimenovanje angažman američkog glumca Edmonda O'Briena u ulozi protagonista, odnosno nastojanje da se izbjegne zabuna kod publike.

U američkoj TV-verziji iz 1953. je lik O'Briena tumačio kanadski glumac Lorne Greene, a u BBC-jevoj TV-drami iz 1954. godine ga je tumačio André Morell.

Najpoznatiji od svih portreta je u filmskoj adaptaciji gdje je O'Briena glumio Richard Burton, i kome je to bila posljednja uloga.

## Reference
# Uža partija

**Unutrašnja** ili **Uža partija** (engleski: *Inner Party*) je izraz kojim se u Orwellovom romanu *1984* označava uži krug, odnosno rukovodeći kadrovi vladajuće Partije u fiktivnoj državi Oceaniji koji u njoj predstavljaju višu, odnosno vladajuću klasu. Goldsteinova knjiga navodi kako Unutrašnja partija čini 2 % stanovništva.

Njeni pripadnici se mogu prepoznati po tome što nose crne kombinezone kojima se razlikuju od članova Vanjske partije. Pod svojom kontrolom čvrsto drže Policiju misli i vodeća mjesta u sva četiri ministarstva koja tvore državnu upravu Oceanije. S obzirom da je društvo strogo stratificirano, žive u naseljima i gradskim četvrtima gdje pripadnici Vanjske partije ne mogu doći, osim iz prijeke potrebe.

Jedini važniji lik koji pripada Unutrašnjoj partiji je O'Brien i dijelovi romana koji se odvijaju u njegovom stanu predstavljaju jedini uvid u način života te društvene grupe. Oni sugeriraju kako članovi Unutrašnje partije uživaju u luksuzu ili barem relativnom blagostanju u odnosu na prolove i članove Vanjske partije; njihove kuće i stanovi su prostrani i dobro održavani, na raspolaganju im je kvalitetna hrana, piće, cigarete, prijevozna sredstva pa čak i osobne sluge u obliku eurazijskih raznih zarobljenika. Iako u njihovima domovima također postoje teleekrani, dozvoljeno ih je ugasiti na 30 minuta.

Prema navodima romana članstvo u Unutrašnjoj partiji se ne stiče preko rodbinskih veza, nego preko posebnih psiholoških testova kojima se sposobnost vodstva i odanost Partiji ustanovljava od najranijeg djetinjstva; Goldsteinova knjiga navodi da članstvo nije ograničeno rasnim predrasudama, odnosno da se među elitom mogu pronaći "Jevreji, crnci i punokrvni Indijci".

## Povezano

* Nomenklatura (komunizam)
* Nova klasa
* Crvena buržoazija
# Državni neprijatelj

*Za ostale upotrebe, pogledajte Državni neprijatelj (razvrstavanje).*

**Javni neprijatelj** (latinski: *hostis publicus*), **državni neprijatelj** (njemački: *Staatsfeind*) ili **narodni neprijatelj** (francuski: *enemmi de peuple*, ruski: враг народа) je izraz koji se koristi za pojedince ili grupe ljudi koje je neka država zbog njihovih stvarnih ili navodnih aktivnosti proglasila neprijateljem, odnosno trajnom i velikom prijetnjom po samu sebe, poredak ili društvo u cjelini. Ti se izrazi najčešće koriste od revolucionarnih, autoritarnih ili totalitarnih režima kako bi se označili njihovi politički protivnici, odnosno opravdala politička represija prema njima. Rjeđe se koriste za označavanje običnih kriminalaca, a za što primjer mogu poslužiti SAD 1930-ih kada se izraz javni neprijatelj koristio za Al Caponea i druge gangstere.

## Povezano

* Proskripcije
* Čistka
# Teorija i praksa oligarhijskog kolektivizma

Teorija i praksa oligarhijskog kolektivizma (engleski: *The Theory and Practice of Olligarchic Collectivism*), ponekad poznata i po skraćenom nazivu Goldsteinova knjiga, je fiktivna knjiga koja predstavlja dio sadržaja i važan element zapleta znamenitog Orwellovog romana *1984*. Njen autor je Emmanuel Goldstein, ličnost opisana kao jedan od vođa revolucije koja je stvorila državu Oceaniju gdje se odvija radnja, ali koji je kasnije postao disident te proglašen za državnog neprijatelja koji stalno kuje zavjere protiv njene vlade. Protagonist romana Winston Smith, koji u sebi duboko prezire vladajući režim, je čuo glasine o Goldsteinovoj knjizi te je prima od O'Briena, člana vladajuće elite za koga misli da je također disident. Protagonist čita knjigu čiji sadržaj detaljno objašnjava vladajuću ideologiju, metode vladavine i pruža brojne informacije o fiktivnom univerzumu. Koristeći metodu "knjige u knjizi" je Orwell omogućio čitatelju da zbivanja u romanu stavi u jedan širi kontekst koji nije bio moguć iz perspektive samog protagonista.

U završnom dijelu romana, nakon što se ispostavi da je O'Brien u stvari agent provokator, odnosno odani pristaša režima, on protagonistu, a samim time i čitateljima sugerira kako knjiga nije objektivan izvor, odnosno da ju je sastavio odbor čiji je i sam bio član.

## Reference
# Disident

**Disident** (od lat. *dissidens, -entis,* particip prezenta glagola *dissidere*, tj. sjediti po strani, ne slagati se; *dis-* + *sedere* sjediti) je izraz kojim se opisuje politički otpadnik, odnosno pojedinac koji izražava ili pokušava izraziti neslaganje s režimom, službenom političkom ideologijom ili široko uvriježenim stavovima zemlje u kojoj živi. Za disidente je karakteristično da zbog svoje djelatnosti postaju predmetom represije i cenzure, odnosno trpe razne neugodnosti.

Izraz *disident* se prvi put počeo koristiti 1940-ih kako bi se opisala politička opozicija u tadašnjem SSSR-u. U kasnijim decenijama, pogotovo od 1960-ih koristio se gotovo isključivo za SSSR, te, rjeđe, za zemlje Istočnog bloka, da bi se nakon pada komunizma koristio za NR Kinu i druge danas komunističke zemlje. Iako dio teoretičara smatra da se taj izraz treba ograničiti na komunističke, odnosno totalitarne zemlje, ponekad se koristi i za demokratske zemlje, pa se tako npr. Noam Chomsky naziva američkim disidentom.

## Poznati disidenti

SSSR:

* Andrej Saharov
* Aleksandar Solženjicin

FNRJ/SFRJ:

* Milovan Đilas

## Povezano

* Anti-establišment
* Hereza

## Vanjske veze

* Free dictionary,
* Dissident Movement. Russian History Encyclopedia,
# Emmanuel Goldstein

**Emmanuel Goldstein** (fonetski: *Emanuel Goldstin*; u dijelu srpskohrvatskih prijevoda *Emanuel Goldštajn*) je lik iz Orwellovog romana 1984 koji predstavlja glavnog neprijatelja vladajuće Partije u fiktivnoj državi Oceaniji. Kao i vođa Oceanije Veliki brat, Goldstein se ne pojavljuje neposredno u romanu, nego tek na propagandnim snimkama prikazivanim na teleekranima, odnosno kao (navodni) autor *Teorije i prakse oligarhijskog kolektivizma*, knjige koja kola među nezadovoljnicima i članovima (navodnog) pokreta otpora zvanog kao Bratstvo.

Goldstein je u romanu opisan kao jedan osnivača Partije koji se odmetnuo od Velikog brata te pobjegao u izbjeglištvo u suparničke države Euraziju ili Istaziju odakle organizira sabotaže, diverzije. Vlasti Goldsteina i aktivnosti njegovog Bratstva opisuju kao razlog svih nedaća, a svakog dana je Goldstein predmet rituala zvanog Dva minuta mržnje kada građani pred teleekranima iskazuju mržnju prema njegovom liku i ljubav prema Velikom bratu.

S obzirom na prezime koje sugerira jevrejsko porijeklo, kao i određene sličnosti u biografiji, vrlo brzo se raširila ideja kako je Orwell lik Emmanuela Goldsteina stvorio po uzoru na Lava Trockog. U tom smislu se često spominje kako je Goldsteinova knjiga modelirana po knjizi *Izdana revolucija* koju je Trocki napisao 1926. godine.

Slično kao i "Veliki brat", tako je i "Emmanuel Goldstein" postao pojam koji se koristio izvan konteksta romana, odnosno da bi se opisale propagandne tehnike pomoću kojih se pažnja ali i nezadovoljstvo javnosti skreću na sotonizirane pojedince koji predstavljaju uzrok svih problema, odnosno oličenje apsolutnog, ali "neuhvatljivog" i trajnog Zla protiv koga se svejedno mora boriti. U tom su se kontekstu 1970-ih spominjali Richard Nixon, a posljednjih decenija Sadam Husein, Osama bin Laden i George W. Bush.

## Vanjske veze

* Emmanuel Goldstein: War is Peace. George Orwell: Nineteen Eighty-Four, Part II, Chapter 9.
* Emmanuel Goldstein: Ignorance is Strength. George Orwell: Nineteen Eighty-Four, Part II, Chapter 9.
# Policija misli

**Policija misli** (engleski: *Thought Police*; novogovor: *Thinkpol*) je tajna policija fiktivne države Oceanije, opisana u Orwellovom romanu *1984*. Predstavlja dio Ministarstva ljubavi i njen glavni zadatak je potpuni nadzor i eliminacija svih podanika koji bi mogli predstavljati potencijalnu opasnost po vladajući režim Ingsoca. U tu se svrhu služi konceptom zlomisli, odnosno "zabranjenih misli" čije je posjedovanje doslovno da netko stekne status državnog neprijatelja i bude eliminiran. Na raspolaganju su joj ne samo ovlasti nad stanovništvom koje nema nikakvih prava, nego i najsuvremenija dostignuća tehnologija i psihologije koja pružaju maksimalni nadzor.

Policija misli operira pomoću teleekrana, odnosno kamera smještenih u stanove članova Partije, a koji bilježe svaku riječ i gestu, koja se kasnije pažljivo analizira. Osim tih, koriste se i tradicionalne policijske metode kao što je široka mreža doušnika, ali i agenata provokatora koji ponekad čak stvaraju lažne pokrete otpora kako bi eliminirale potencijalne nezadovoljnike. Policija misli je najviše orijentirana na nadzor članova Vanjske partije koji čine oceanijsku srednju klasu, dok se među prolovima uglavnom nastoje identificirati i preventivno eliminirati samo oni najinteligentniji koji bi eventualno mogli voditi pobunu. Kada se potencijalni neprijatelji uhapse, odvode se u zgrade Ministarstva ljubavi gdje se podvrgavaju mučenju i pranju mozga kako bi se od njih iznudile javna priznanja o neprijateljskoj djelatnosti i molbe za milost, čime se eliminira mogućnost da postanu mučenici.

O'Brien, jedan od ključnih likova romana, je istovremeno i član Unutrašnje partije i pripadnik Policije misli.

Kao i mnogi drugi izrazi u romanu, tako je i Policija misli ušla u široku upotrebu, najčešće kao pežorativni izraz kojim se označavaju pojedinci i institucije koje raznim sredstvima nastoje iz javne rasprave ukloniti stavove i ideje koji se smatraju "problematičnima".
# Agent provokator

**Agent provokator** (francuski: *agent provocateur*), osoba koja za račun policije, obavještajne službe ili neke druge organizacije nastoji, lažno predstavljajući svoj identitet ili motive, potaći nekog pojedinca ili organizaciju na djelovanje koje bi ih kompromitiralo.

Najčešći oblik agenta provokatora jest policijski agent koji se infiltirira u neku organizaciju s ciljem da, potičući određene djelatnosti, prikupi dokaze o kaznenim djelima. Pored toga, agent provokator može biti i žrtva ucjene ili iznude koja je navodno pristala na ucjenjivačke zahtjeve, a zapravo surađuje s policijom kako bi prikupila dokaze protiv ucjenjivača.

Agenti provokatori, također, mogu namjerno vršiti ilegalne, odnosno nasilne aktivnosti, s ciljem da javnost ili strane vlade okrenu protiv nekog pokreta ili organizacije.

## Povezano

* Argumentum ad hominem
* Astroturfing
* Divide et impera
* Govor mržnje
* Operacija pod lažnom zastavom
* policijska klopka
* Psihološko ratovanje
# Ministarstvo ljubavi

**Ministarstvo ljubavi** (engleski: *Ministry of Love*; novogovor: **Miniluv**) je jedno od četiri ministarstva fiktivne države Oceanije u Orwellovom romanu *1984*. Po svojoj nadležnosti odgovara ministarstvu unutrašnjih poslova, odnosno zaduženo je za javnu, odnosno unutrašnju sigurnost. O njenim aktivnostima u Oceaniji se najmanje govori, ali je zato najvažnije od svih ministarstava, koje kroz brutalnu represiju nastoji stanovništvo učiniti, odnosno održati odanim Velikom bratu i njegovom režimu. Sjedište Ministarstva ljubavi u Londonu je velika zgrada bez prozora okružena mitraljeskim gnijezdima i bodljikavom žicom, a u čijim hodnicima stalno gore svjetla; u njoj se nalazi i Soba 101, gdje se provodi mučenje. Pod nadležnošću Ministarstva ljubavi se nalazi i Policija misli.

## Reference